b'\n_START_ARTICLE_\nJamVM\n_START_PARAGRAPH_\nJamVM yra palyginus labai paprasta ir nedidel\xc4\x97 Java kalbos virtuali ma\xc5\xa1ina. Nepaisant to, ji palaiko visus b\xc5\xabtinus Java 2 specifikacijos standartus (vadinamoji \xe2\x80\x9em\xc4\x97lynoji knyga\xe2\x80\x9c): u\xc5\xbebaigiklius, silpn\xc4\x85sias nuorodas, refleksij\xc4\x85, lygiagre\xc4\x8diai vykdomas gijas ir pan. Gali dirbti arba paprastas, arba inkrementinis \xc5\xa0iuk\xc5\xa1li\xc5\xb3 surinktuvas. Siekiant suma\xc5\xbeinti resurs\xc5\xb3 naudojim\xc4\x85 buvo atsisakyta kompiliatoriaus, tad vykdymo greitis nelabai didelis. Ta\xc4\x8diau paprastumas ir ai\xc5\xa1kumas daro \xc5\xa1i\xc4\x85 ma\xc5\xa1in\xc4\x85 labai patogi\xc4\x85 \xc4\xafvairiems testams ir bandymams. Pavyzd\xc5\xbeiui, ji naudojama daugumos GNU Classpath autori\xc5\xb3 naujai sukurtam Java klasi\xc5\xb3 bibliotekos kodui bandyti. Tai atviro kodo projektas, platinamas pagal GPL licenzij\xc4\x85._NEWLINE_JamVM palaiko Intel (nuo i486), PowerPC, PowerPC64, ARM ir AMD64 procesorius.'